
ԱՆՇԱՐԺ ԳՈՒՅՔ ԱՆԺԱՄԿԵՏ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՄՐԱՑՆԵԼՈՒ ՄԱՍԻՆ
-----------------------------------------------------------------------------------------------

Հիմք ընդունելով «Պետական ոչ առևտրային կազմակերպությունների մասին» օրենքի 5-րդ հոդվածի 1-ին մասը՝ Հայաստանի Հանրապետության կառավարությունը   ո ր ո շ ու մ   է.
[bookmark: _GoBack]1․ Հայաստանի Հանրապետության սեփականությունը հանդիսացող 313,219,658.0 ՀՀ դրամ շուկայական արժեքին մոտարկված կադաստրային արժեքով Հայաստանի Հանրապետության Կոտայքի մարզի համայնք Աբովյան, քաղաք Աբովյան, Շուշի թաղամաս 4  հասցեում գտնվող 2811.02 քառ․ մ մակերեսով բնակելի կացարանը, 51.84 քառ․ մ մակերեսով կաթսայատունը և դրանց զբաղեցրած օգտագործման և սպասարկման համար հատկացված 2 հա հողամասը (անշարժ գույքի նկատմամբ իրավունքների պետական գրանցման վկայական N 18062026-07-0029, այսուհետ՝ անշարժ գույք) անժամկետ և անհատույց օգտագործման իրավունքով ամրացնել Հայաստանի Հանրապետության ներքին գործերի նախարարության միգրացիայի և քաղաքացիության ծառայության «Հատուկ կացարան» պետական ոչ առևտրային կազմակերպությանը (գրանցման համար՝ 282․210․04743, այսուհետ՝ կազմակերպություն ։
2․ Առաջարկել Աբովյան համայնքի ղեկավարին՝ սույն որոշումն ուժի մեջ մտնելուց հետո մեկամսյա ժամկետում լուծել կազմակերպության հետ 2020 թվականի հոկտեմբերի 16-ին կնքված հողամասի անհատույց օգտագործման պայմանագիրը։
3․ Պետական գույքի կառավարման կոմիտեի նախագահին՝ սույն որոշման 2-րդ կետում նշված աշխատանքների ավարտից հետո մեկամսյա ժամկետում կազմակերպության հետ կնքել սույն որոշման 1-ին կետում նշված անշարժ գույքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման կազմակերպության միջոցների հաշվին։

